open-index/open-wikipedia-markdown huggingface dataset:
Saumas

**Saumas** (; ) – musulmonų pasninkas. Ramadano mėnesį privalomas. Laikomas nuodeme Id al Fitro bei Id al Adchos švenčių metu.

## Šaltiniai
Maulidas

**Maulidas** ( – pranašo gimimas) – islamiška šventė, pranašo Mahometo gimimo diena. Kadangi tiksli gimimo data nežinoma, todėl švenčiama jo mirties dieną. Šventimas apribojamas, kadangi tuo pačiu minimos ir pranašo mirties metinės. Minima musulmonų kalendoriaus trečiąjį mėnesį.

Pranašo garbei skiriami sveikinimai ir dainos, sukurtos Mahometą šlovinančios eilės (mauludai), mečetėse pamokslaujama apie jo gyvenimą, skaitomas Koranas. Kai kuriose šalyse gatvės, mečetės ir pastatai papuošiami spalvotais kaspinais bei vėliavėlėm ir naktimis gerai apšviečiami, nešami šviečiantys žibintai ir Mahometo motinos Aminos paveikslai. Rengiama labdara, dalinamos vaišės vargšams.

## Išnašos
Miradžas

**Miradžas** () – pranašo Mahometo kelionė į Jeruzalę bei įžengimo į Dangų naktis. Buvo lydimas Arkangelo Džibrylio, skrido ant jo duoto sparnuoto žirgo Burako. Prieš tai persikė iš Mekos į Mediną. Jo siela buvo paimta į Rojų ir jis užėmė aukštą vietą šalia Alacho. Tikima, kad net Mahometas negalėjo pažvelgti į Visagalį Dievą. Pakeliui jis sutiko Adomą, Abraomą, Mozę, Jėzų ir keletą kitų pranašų ant Šventyklos kalno. Per šią kelionę Alachas nurodė Pranašui, jog musulmonams yra privalomos penkios maldos per dieną.

Datuojama 621 m. radžabo mėnesio 27 dieną pagal musulmonų kalendorių. Šventės metu mečetėse pamokslaujama apie jo gyvenimą, giedamos giesmės pranašo ir Alacho garbei. Kai kuriose šalyse gatvės, mečetės ir pastatai papuošiami spalvotais kaspinais bei vėliavėlėm ir naktimis gerai apšviečiami. Rengiama labdara, dalinamos vaišės vargšams.

## Išnašos
Didybės naktis

**Didybės naktis**, **Galybės naktis** () – islamiškoji šventė, kuri švenčiama ramadano mėnesį, iš 27 į 28 dieną. Pažymima diena, kai pranašui Mahometui per arkangelą Gabrielių buvo pradėtas apreikšti Koranas. Musulmonai ją praleidžia meldžiantis mečetėje. Tikima, kad ši naktis pasikartoja kiekvienais metais, atnešdama Dievo malonę ir palaiminimą.

Šiizme Didybės naktis turi ypatingą reikšmę. Manoma, kad būtent per ją buvo nužudytas kalifas Ali, todėl kai kurie šiitai šią šventę mini 23-iąją ramadano naktį, o ne 27-ąją.

## Šaltiniai
Johanna Wokalek

**Johanna Wokalek** (g. 1975 m. kovo 3 d.) – vokiečių kino ir teatro aktorė.

Gimė rumuno ir vokietės šeimoje, vaidybos mokėsi Vienoje, pas garsų austrų aktorių Klaus Maria Brandauer. Nuo 1996 m. vaidina teatro scenoje, o kine tapo žinoma atlikusi pagrindinį moters vaidmenį romantinėje komedijoje „Basomis per grindinį“.

## Filmografija

* 1998: Aimée & Jaguar
* 1998: Der Laden
* 1999: Alma – A Show Biz ans Ende
* 1998: Der Laden 
* 2002: Das letzte Versteck 
* 2002: Hierankl
* 2003: Die Kirschenkönigin
* 2005: Basomis per grindinį
* 2007: Bella Block: Blackout
* 2007: Silent Resident
* 2008: Nordwand
* 2008: Der Baader Meinhof Komplex
* 2008: Tatort – Der tote Chinese
* 2009: Die Päpstin
* 2010: Die kommenden Tage
* 2012: Anleitung zum Unglücklichsein
* 2017: Landgericht – Geschichte einer Familie 
* 2017: Freiheit
* 2018: Wuff – Folge dem Hund

## Pagrindiniai apdovanojimai
* Miuncheno filmų festivalis – geriausia jauna aktorė (2003)
* Bavarijos filmų apdovanojimas – geriausia aktorė (2004)
* Berlyno kino festivalis – kylanti žvaigždė 
* Bambi apdovanojimas – geriausia aktorė (2008)
* Jupiterio apdovanojimas – geriausia Vokietijos aktorė (2010)

## Nuorodos

* IMDb profilis
Liudo Dovydėno premija

**Liudo Dovydėno premija** įsteigta 2007 m. Lietuvos rašytojų sąjungos įamžinant žymaus lietuvių prozininko Liudo Dovydėno atminimą. 

Premija skiriama už geriausią naują lietuvišką romaną, išleistą per praėjusius kalendorinius metus. 
Jos dydis – 5000 eurų, mecenatas – rašytojo sūnus fotomenininkas Jonas Dovydėnas. Premijos įteikimo iškilmės vyksta Rokiškio Juozo Keliuočio viešojoje bibliotekoje.

## Premijos laureatai
* 2008 m. Romualdas Granauskas už romaną „Rūkas virš slėnių“ (2007).
* 2009 m. Leonardas Gutauskas už romaną „Daiktai“ (2008).
* 2010 m. Vytautas Martinkus už romaną „Žemaičio garlėkys“ (2009).
* 2011 m. Valdas Papievis už romaną „Eiti“ (2010).
* 2012 m. Vladas Kalvaitis už romaną „Sustiprinto režimo barakas“ (2011).
* 2013 m. Donaldas Kajokas už romaną „Ežeras ir kiti jį lydintys asmenys“ (2012).
* 2014 m. Grigorijus Kanovičius už prisiminimų romaną „Miestelio romansas“ (2013).
* 2015 m. Kristina Sabaliauskaitė už romanų ciklą „Silva rerum“ (2008–2014).
* 2016 m. Birutė Jonuškaitė už romaną „Maranta“ (2015).
* 2017 m. Sigitas Parulskis už romaną „Nutylėtų lelijų miestas“ (2016).
* 2018 m. Markas Zingeris už romaną „Aš sėdėjau Stalinui ant kelių“ (2017)
* 2021 m. Rugilė Audenienė už romaną „Vojaĝo“ (2020)
* 2022 m. Ieva Dumbrytė už romaną „Šaltienos bistro“ (2021)
* 2024 m. Danutė Kalinauskaitė už romaną „Baltieji prieš juoduosius“ (2023)
* 2025 m. Ieva Marija Sokolovaitė už romaną „Pozuotoja“ (2024)

## Šaltiniai

## Nuorodos
* Liudo Dovydėno premija, ''LRS''
Tauhidas

**Tauhidas** ( – Dievo vienovė) – islamo sąvoka, nurodanti nedalomą vienovę. Daugelis musulmonų mokslininkų mano, kad tik teologijos dėka galima geriau pažinti Alachą. Sufijai laikosi panteistinių pažiūrų teigdami, kad visa ko esmė yra dieviška, žinojimas gali būti išgyvenamas tik per religines patirtis bei betarpiškas vizijas.

## Išnašos
Ahl al-Bayt

**Ahl al-Bayt** (; ; *Āl al-Bayt*; *Ahlul Bayt*) – pranašo Mahometo šeimos nariai, įskaitant žmonas ir jų palikuonis. Ypač svarbiais laikoma jo dukra Fatima ir jos vyras Ali, kuris buvo ir pranašo pusbrolis. Šiitai kildina imamus iš jo giminės ir laiko juos autoritetais savo religinėse bendruomenėse, šventojo žinojimo perdavėjais, pasaulio gelbėtojais. Nuo XII–XIII a. daugelis sufijų brolijų taip pat juos įtraukė į įmantrią dvasinės perdavos liniją (silsilas). Dalis jų (šarifai, sajidai) užėmė svarbias valstybines pareigas, būta ne vieno karaliaus iš pranašo giminės. Pastarųjų šventųjų kapų lankymas laikomas viena populiariausių piligrimystės krypčių musulmonų tarpe.

## Šaltiniai
Sahaba

**Sahaba** ( – pranašo draugai) – pranašo Mohameto pasekėjai, kurie turėjo tiesioginį sąlytį su juo, įskaitant visus musulmonus, kuriuos jis sutiko. Sunitai pirmuosius keturis kalifus labai gerbia, jiems Mohametas pažadėjo rojų. Šiitai nepaiso jų, nes manė, jog Ali giminė prarado Kalifato valdžią per juos. Taip pat jiems priskiriami išpažinėjai, kurie sekė pranašą iš Mekos į Mediną, pastarajame mieste sutikti pasekėjai ir kovotojai kovoję Badro mūšyje. Visi jie buvo pranašo pamokslų, hadisų liudytojais.

## Išnašos
1993 m. Vilniaus zoninis turnyras

**1993 m. Vilniaus zoninis turnyras** – tai FIDE atrankos varžybos į Pasaulio šachmatų čempionato tarpzoninį turnyrą.  Geriausiai varžybose pasirodęs dalyvis įgyja teisę žaisti tolesniame varžybų etape - 1993 m. Bylio tarpzoniniame šachmatų turnyre.

## Dalyvių atranka

Turnyre dalyvavo šachmatininkai iš Baltijos šalių: keturi Estijos, penki Latvijos bei penki Lietuvos žaidėjai.

## Turnyro lentelė

Pastaba. FIDE titulai, federacijos - pagal 1993 m. **PR** - Bergerio koeficientas.

## Rezultatai
Turnyrui pasibaigus, lentelės priekyje  buvo du dalyviai: V. Mališauskas ir L. Olis. surinkę po 9 taškus iš 13 galimų. Nugalėtoju, dėl aukštesnių papildomų rodiklių, buvo pripažintas lietuvis, Vidmantas Mališauskas, kuris ir pateko į Bylio tarpzoninį turnyrą. o estui - Lembitui Oliui atiteko antroji vieta.  

## Šaltiniai

## Šaltiniai

## Nuorodos
 1993-1996 m. pasaulio šachmatų čempionato zoniniai turnyrai (C16). 1.7a Vilnius 1993-03
Laurențiu Brănescu

**Laurencijus Konstantinas Brenesku** (g. 1994 m. kovo 30 d.) – Rumunijos futbolininkas, žaidžiantis vartininko pozicijoje.

## Karjera
Žaidėjas karjeros pradžioje rungtyniavo gimtinėje, Rumunijos lygose. Priklausė Juventus FC klubui, bet eilę metų skolinamas kitiems klubams. Sutartis su Italijos klubu nutrūko 2020 m.. vasarą ir nebuvo pratęsta.

### Vilniaus "Žalgiris"
2019 m. sausio mėnesį paskolintas Vilniaus „Žalgiriui“.

2019 m. liepos 1 d. buvo pranešta, kad nuomos sutartis baigėsi. Per laiką praleistą Lietuvoje, žaidėjas A lygos rungtynėse žaidė tris kartus. Taip pat kartą žaidė Supertaurėje (2019 m.)

### Kilmarnock FC
Sekančia karjeros stotele tapo Škotija, kur 2019/20 m. sezone atstovavo „Kilmarnoko“ klubui. Šiame klube buvo pagrindiniu vartininku.

### Grįžmas į Rumuniją
2020 m. grįžo į gimtinę. Iš pradžių žaidė Jasų CSM „Politehnica“, o vėliau ( 2021 m.) Konstancos „Farul“.

## Išnašos

## Nuorodos
* 
* 

* romaniansoccer.ro
Gustavas Rauskinis

**Gustavas Aleksandras Rauskinis** (; 1902 m. lapkričio 23 d. Vidžemės gubernijos Mazsalacos valsčiuje (prie Valmieros) – 1979 m. balandžio 10 d. Alkiškiuose, Lietuvos TSR) – Latvijos kariuomenės karininkas ir rašytojas, evangelikų liuteronų kunigas Lietuvoje.  

## Biografija
Nuo 1919 m. tarnavo Latvijos kariuomenėje gimtajame Mazsalacos miestelyje: jaunesniuju raštininku, vėliau žvalgybos padalinio kareiviu. Kartu mokėsi Mazsalacos gimnazijoje, kurią baigė 1920 m. Tais pačiais metais demobilizuotas. 1920 m. lapkričio 15 d. įstojo į Latvijos karo mokylą, kurią po dvejų metų baigė. 1922 m. rugsėjo 1 d. buvo suteiktas leitenanto laipsnis. Tarnavo Rėzeknės pėstininkų pulke (nuo 1924 m. Ūkio padalinyje). 1926 m. paskirtas kuopos jaunesniuju vadu, tų pačių metų pabaigoje – vadu. 1927 m. lapkričio 17 d. pakeltas į vyresniuosius leitenantus. 1929 m. išleistas į atsargą.

Tarnaudamas susidomėjo literatūrine kūryba. Parašė ir per kelerius metus išleido keletą knygų. Vėliau nuo literatūros nutolo.

Stojo mokytis į Teologijos institutą. Po baigimo, 1933 m. buvo paskirtas į Alkiškių evangelikų liuteronų bažnyčią Lietuvoje – tapo pirmuoju naujai įsteigtos parapijos kunigu. Kartu teko aptarnauti ir kitas latviškas evangelikų bažnyčias Žagarėje ir Joniškyje. Gyveno Saunoriuose, kur vasaromis veikė konfirmantų mokykla. Kunigas įsijungė į Alkiškių latvių bendruomenės gyvenimą, išplėtė ir aptvėrė akmens mūru kaimo kapines. Antrojo pasaulinio karo metu jis pasirašė po bolševikinį režimą smerkiančiu straipsniu, todėl pokaryje buvo suimtas ir 1946 m. nuteistas dešimčiai metų tremties. Iš Sibiro grįžo 1955 m. ir iki pat mirties tarnavo Alkiškių evangelikų liuteronų bažnyčioje. Palaidotas šio kaimo kapinėse.

## Bibliografija
* Sirds kad liesmo. (1926 m.)
* Laimīgie maņevri. Dramatiska etīde. (1927 m.)
* Seržanta līgaviņa. (Kāzu dziesma.) (1928 m.)			
* Oskars Eglainis. (Ilgas dēļ brīvības.) Dramatiska spēle. (1929 m.)

## Įvertinimas
* Penkto laipsnio Pripažinimo kryžius (1938 m.)
* Latvijos Išvaduojamojo karo (1918–1920) medalis (1923 m.)

## Šaltiniai
* Inž. Visvaldis Krūmiņš. ''Eltišķu ev.-lut. latviešu draudze un baznīca'' // LELB Šiaurės Lietuvos latviškai kalbančių parapijų 2005 metų metraštis ir 2006 metų kalendorius 
* Rauskiņš Gustavs Aleksandrs Gustava d. // zudusilatvija.lv 
* Gustavs Rauskiņš 
* Šiaulių–Mažeikių parapijos bei filijų istorija ir Alkiškių parapija  
* Gustavas Rauskinis, In: Alkiškių (buv. Šiaulių) evangelikų liuteronų bažnyčios archyvas (fotografijos), Šiaulių "Aušros" muziejus.
Aimelis

**Aimelis** – ežeras Lietuvoje, Zarasų rajone, 3 km į pietus nuo Degučių, 0,25 km į rytus nuo Antalieptės tvenkinio. Ežero ilgis iš šiaurės į pietus – 0,2 km, plotis – iki 0,09 km. Altitudė 144,3 m. Rytinis krantas aukštas, apaugęs mišku, kiti krantai žemi. Pietuose išteka upelis link netoliese tekančios Šventosios upės. Šalia įsikūrę Bikėnų ir Vitkuškių kaimai.

## Šaltiniai
Akmenis (Zarasų r.)

**Akmenis** – ežeras Lietuvoje, Zarasų rajone, 2 km į pietvakarius nuo Degučių. Ežero ilgis iš šiaurės vakarų į pietryčius – 0,35 km, plotis – iki 0,3 km. Altitudė 145,7 m. Šiaurinis krantas žemas – plyti ~ 8 ha dydžio Akmenio pelkė, kiti krantai kiek aukštesni. Iš šiaurės ir rytų prie ežero prieina Gražutės miškas, kitose pakrantėse plyti pievos. Šiaurės rytuose per pelkę išteka upelis link Antalieptės tvenkinio (Šventosios upės baseinas). Prie ežero įsikūręs Šiukščių kaimas. Šiaurvakarine pakrante eina plentas .

## Šaltiniai
Akulioriai (12231016)

**Akulioriai** – ežerėlis Lietuvoje, Zarasų rajone, 7,5 km į rytus nuo Dusetų. Ežerėlio ilgis iš šiaurės į pietus – 0,08 km, plotis – iki 0,05 km. Altitudė 153 m. Rytinis krantas aukštas, kiti krantai žemi ir pelkėti. Krantai apaugę mišku. Pietuose įteka upelis iš už 0,15 km telkšančio dar vieno Akuliorių ežerėlio. Šiaurėje išteka upelis ir per 4 nedidelių ežerų grandinę teka link Kiaulinio upelio (Zalvės upės baseinas).

## Šaltiniai
Akulioriai (12231017)

**Akulioriai** – ežerėlis Lietuvoje, Zarasų rajone, 7,5 km į rytus nuo Dusetų. Ežerėlio ilgis iš šiaurės į pietus – 0,07 km, plotis – iki 0,06 km. Altitudė 152,7 m. Krantai žemi, pelkėti, tik rytinis krantas aukštas – stūkso Jatkūniškių piliakalnis. Vakarinė ir šiaurinė pakrantės apaugusios mišku, kitose pakrantėse plyti pievos. Šiaurėje išteka upelis link už 0,15 km telkšančio dar vieno Akuliorių ežerėlio.

## Šaltiniai
Fricis Krūminis

**Fricis Krūminis** (; 1877 m. vasario 28 d. Kauno gubernijos Mažeikių apskrities Akmenės vlsč. Alkiškių kaime – 1971 m. rugsėjo 4 d. Salduje, Latvijos TSR) – Lietuvos latvių mokytojas ir visuomenės veikėjas.

## Biografija
1898 m. baigęs Irlavos mokytojų seminariją, grįžo dirbti pedagoginį darbą į gimtąjį kaimą. Susikūrus nepriklausomai Lietuvos Respublikai, Alkiškių pradinė mokykla dirbo pagal valstybinę programą, bet mokoma buvo latviškai.

Tuo metu Alkiškiuose gyventojų daugumą sudarė latviai, kaime veikė švietimo draugija „Rīts“ ir blaivybės draugija „Gaisma“. Buvo ruošiami tautiški vakarai, minimos latviškos šventės. Vienas iš pagrindinių šių renginių organizatorių Alkiškiuose buvo F.Krūminis.

Be to, nuo pat 1898 m. jis ėmė pavaduoti savo tėvą Janį Krūminį, Alkiškių evangelikų liuteronų bažnyčios vargonininką. Teko vargonuoti ir vadovauti parapijos chorui, mokyti vaikus tikybos ir vesti bažnytinę gimimo–mirimo registracijos knygą. 1939 m. jis buvo paskirtas Latvijos Respublikos Švietimo ministerijos atstovu Lietuvai. 

Pasibaigus Antrajam pasauliniam karui, buvo suimtas ir ištremtas į Sibirą. Grįžus iš tremties, apsigyventi Alkiškiuose leista nebuvo ir F.Krūminis apsistojo pas savo dukterį Saldaus mieste. Po mirties palaidotas gimtajame kaime.

## Įvertinimas
* Trijų žvaigždžių ordinas (1939 m.)

## Šaltiniai
* Inž. Visvaldis Krūmiņš. ''Eltišķu ev.-lut. latviešu draudze un baznīca'' // LELB Šiaurės Lietuvos latviškai kalbančių parapijų 2005 metų metraštis ir 2006 metų kalendorius
Agarinis (Zarasų r.)

**Agarinis** – ežeras Lietuvoje, Zarasų rajone, 7 km į šiaurės vakarus nuo Dusetų, 0,5 km į rytus nuo Rašų ežero. Ežero ilgis iš šiaurės į pietus – 0,24 km, plotis – iki 0,08 km. Altitudė 100,4 m. Krantai žemi, plačiai užpelkėję – ežeras telkšo ~ 13 ha dydžio Agarinio pelkėje. Aplink pelkę plyti krūmynai, pievos. Šiaurėje išteka upelis link Rašų ežero (Šventosios upės baseinas). Ežeras gausiai užžėlęs vandens augalija, užankantis.

## Šaltiniai
Zakas ir Miri kuria porno

**Zakas ir Miri kuria porno** – 2008 m. JAV sukurta komedija.

## Pagrindiniai aktoriai
: *Aktorius – vaidmuo*
* Seth Rogen – Zakas
* Elizabeth Banks – Miriam „Miri“
* Craig Robinson – Deleinis
* Katie Morgan – Steisė
* Jason Mewes – Lesteris
* Jeff Anderson
* Traci Lords
* Ricky Mabe
* Justin Long

## Turinys
 
Zakas ir Miri – draugai nuo mokyklos laikų, kurie kartu nuomoja butą, neturi paslapčių vienas nuo kito. Zakas dirba kavinėje ir jiems nuolat trūksta pinigų, kol galiausiai už skolas bute atjungiamas vanduo ir elektra.

Apsilankę klasės susitikime, jiedu susipažįsta su buvusio klasioko draugu, besifilmuojančiu pornografiniuose filmuose ir Zakui kyla mintis patiems sukurti tokį filmą, kad padengti vis augančias skolas. Vardan pinigų Miri sutinka filmuotis, o Zakas įkalba savo bendradarbį Deleinį, kad šis vietoje planuojamo naujo televizoriaus įsigijimo taptų jų filmo prodiuseriu. Trijulė suorganizuoja atranką, Zakas sukuria scenarijų ir jie pradeda naktinius filmavimus kavinėje, kurioje dieną dirba. Prieš kamerą Zakas ir Miri pirmą kartą suartėja ir abu suvokia, kad judviejų tarpusavio santykiai yra daugiau negu paprasta draugystė...
Katie Morgan

**Keitė Morgan** (, tikrasis vardas – *Sarah Lyn Carradine*; g. 1980 m. kovo 17 d.) – amerikiečių pornografinių filmų aktorė. Jos vardas „Katie“ yra pagal romano „Vėjo nublokšti“ pagrindinės herojės Skarlet O‘Hara pirmąjį vardą, o „Morgan“ – pagal alkoholinį gėrimą „Captain Morgan‘s Rum“.

## Biografija

2000 m. Keitė buvo sulaikyta dėl didelės marihuanos kontrabandos (daugiau kaip 45 kg) iš Meksikos. Norėdama padengti teismo išlaidas, ji nusprendė užsidirbti filmuodamasi pornografijoje. Juostose suaugusiems ji vaidino nuo 2001 iki 2008 m. Tais metais ji atliko vaidmenį komedijoje „Zakas ir Miri kuria porno“, kur susipažino su prodiuseriu James Jackman ir sekančiais metais už jo ištekėjo.
 
2015 m., po 7 metų pertraukos, ji vėl grįžo į pornografiją.

Keitė pasirodė keliuose dokumentiniuose filmuose („Katie Morgan: A Porn Star Revealed“), taip pat kompanijos HBO seriale „A Real Sex Xtra“, „Entourage“, dalyvavo radijo pokalbių laidose „King Dude“, „The Mike Church Show“. Keletą metų ji buvo viena iš pokalbių šou „The Wanker Show“ ir „Having Sex, With Katie Morgan“ vedėjų radijo stotyje KSEXradio.com.

## Apdovanojimai ir nominacijos

## Šaltiniai

## Nuorodos

* IMDb profilis
* Oficialus puslapis
Kagney Linn Karter

**Kagnė Lyn Karter** (, tikrasis vardas – *Kagney Linn Necessary*; 1987 m. kovo 28 d. – 2024 m. vasario 15 d.) – amerikiečių pornografinių filmų aktorė, foto modelis ir buvusi striptizo šokėja.

## Biografija

Kagnė gimė Hiustone, Teksaso valstijoje, vėliau su tėvais gyveno Pensilvanijoje ir Misūryje. Čia 2007 m. ji pradėjo šokti erotinius šokius ir, apsisprendusi nelankyti koledžo, persikėlė į Kaliforniją, kur tikėjosi tapti dainininke arba modeliu. Po kurio laiko jos vadybininkas, sužinojęs, jog Kagnė šoka striptizą įvairiose užeigose, nutraukė su ryšius.
Jai pavyko laimėti „Deja Vu Showgirl“ konkursą ir po kurio laiko pasirašyti sutartį su agentūra „LA Direct Models“, dirbančia suaugusiems skirtoje sferoje. Ji toliau dirbo kaip šokėja, pozavo erotinėms nuotraukoms. 2008 m. pabaigoje Kagnė pirmą kartą nusifilmavo pornografiniame filme, serijos „Naughty America“ epizodui. 2009 ir 2010 m. ji vaidino Christina Applegate personažą Kelę Bandi Tv serialo „Vedęs ir turi vaikų“ pornografinėje parodijoje „Not Married With Children XXX“.
2009 m. ji tapo žurnalo „Penthouse“ birželio mėnesio mergina (Penthouse Pet of the Month), vėliau tais pačiais metais jos nuotraukos buvo ant „Hustler“ ir „Adult Video News“ viršelių. 2010 m. ji pasirašė sutartį su kompanija „Zero Tolerance Entertainment“ , o 2012 m. pasirodė BBC dokumentiniame filme apie pornografiją „Twilight of the Porn Stars“.

## Apdovanojimai ir nominacijos

## Šaltiniai

## Nuorodos

* IMDb profilis
* Oficiali svetainė
* Puslapis LA Direct Models svetainėje
* Puslapis AVN svetainėje
Subtilusis kūnas

**Subtilusis kūnas** (;  – „vaivorykštinis kūnas“;  – „deimantinis kūnas“) – indiškoje tradicijoje (tantriniame budizme, tantriniame hinduizme) neapčiuopiamas, neišreikštas kūnas. Anksčiausiai minimas Taitiryja Upanišadoje (500–400 m. pr. m. e.). Vedantoje buvo išplėtota penkių apdangalų (košų), gaubiančių atmaną, teorija. Laikoma kliuviniu siekiant mokšos. Advaita vedantos pasekėjai nematė juose prasmės. Tantrizme, hatha jogoje nurodomos čakros, nadžiai – pastarojo kūno energetiniai centrai bei kanalai.

Hatha jogoje metodais siekiama išskaistinti ir suvienyti subtiliajame kūne simboliškai įsivaizduojamas Saulės (Ha) ir Mėnulio (Tha) gyvybinės jėgos (pranos) sroves, pažadinti nesąmoningą subtiliąją energiją (kundalini) ir suvokti sąmoningą galią (čitšakti), kuri mirtingą kūną perkeičia į dieviškąjį (divjadeha) ar deimantinį (vadžradeha) kūną, nepavaldų gamtos dėsniams.

## Išnašos
Julia Ann

**Džulija En** (, tikrasis vardas – *Julia Ann Tavella*; g. 1969 m. spalio 8 d.) – amerikiečių pornografinių filmų aktorė.

## Biografija

Savo karjerą Džulija pradėjo sulaukusi 18, dalyvaudama imtynėse purve bei pozuodama erotinėms nuotraukoms. 10 dešimtmečio pradžioje ji kartu su drauge Janine Lindemulder pradėjo rengti sėkmingus striptizo pasirodymus, pavadintus „Blondage“.
1993 m. ji debiutavo pornografiniame filme „Hidden Obsessions“ scena su Janine. Įvairiais laikotarpiais dirbo su visomis didžiausiomis pornografinių filmų studijomis – „Vivid“, „Digital Playground“ (1999 m.) ir „Wicked Pictures“ (2002 m.)

Karjeros pradžioje filmuodavosi tik scenose su moterimis, o vėlesniais metais tapo viena pirmųjų žymių aktorių, besifilmuojančių scenose su juodaodžiais.

Džulija buvo gana žinoma ir už pornografijos industrijos ribų, dalyvavo įvairiose pokalbių laidose ir dokumentiniuose filmuose („Rated A for Adult“, „Night Calls“, „Give Me Your Soul...“, „Dreamwagon: Inside the Adult Industry“, „VS.“, „The Man Show“, „How They Make Adult Movies“).

2003 – 2007 m. Džulija buvo ištekėjusi už režisieriaus Michael Raven.

Ne kartą buvo palikusi industriją, bet vis grįždavo. Paskutinį dešimtmetį yra viena populiariausių MILF kategorijos aktorių, organizacijos PETA aktyvistė.

## Apdovanojimai ir nominacijos
### [[AVN apdovanojimas]]

### [[XRCO apdovanojimas]]

### [[XBIZ apdovanojimas]]

## Šaltiniai

## Nuorodos

* IMDb profilis
* Oficiali svetainė
Viktors Dobrecovs

**Viktors Dobrecovs** (g. 1977 m. sausio 9 d. Liepojoje. Buvęs Latvijos futbolininkas, 2019 m. buvo Klaipėdos „Atlanto“ vyr. treneriu.

## Biografija
Kaip žaidėjas karjerą pradėjo 1993 m. Atstovavo Latvijos nacionalinei rinktinei.

2009 m. buvo Liepojos Metalurgo žaidžiančiu treneriu.

2019 m. vasario mėn. pranešta, kad treniruos FK Atlantą.

2019 m. spalio 30 d. klaipėdiečiai pralaimėjo FK Sūduvai rezultatu 1-9, o lapkričio pradžioje pranešta, kad Viktoras abipusiu susitarimu palieka komandą. Jo vietą užėmė Donatas Navikas.

Po sezono klubui buvo pateikti įtarimai dėl sutartų rungtynių bei rezultatų įtakojimo. Klubas pašalintas iš A lygos ir skirta bauda.

2024 m. vasario 23 d. Latvijos Futbolo Federacija (LFF) pranešė, kad Viktors Dobrecovs darbuosis Latvijos U-19 rinktinės treneriu.

## Nuorodos
* National-footbal-teams

## Išnašos
Alexandru Curteian

**Aleksandru Kurtejanas** (g. 1974 m. vasario 11 d. Kišiniove. Buvęs Moldavijos futbolininkas, 2018–2020 m. dirbęs Lietuvoje „Panevėžio“ futbolo klubo vyr. treneriu.

## Biografija
### Žaidėjo karjera
Kaip žaidėjas karjerą pradėjo 1991 m. Atstovavo Moldavijos, Lenkijos, Rusijos klubams. Bandė laimę Vokietijoje.

Atstovavo Moldavijos nacionalinei rinktinei.

### Trenerio karjera
Baigęs profesionalaus futbolininko karjerą ėmėsi trenerio darbo.

Nuo 2018 m. sausio 16 d. dirbo Panevėžio klubo vyr. treneriu.

2018 m. su FK Panevėžys tapo Pirmos lygos nugalėtojais ir pateko į A lygą. 

2019 m. A lygoje užėmė penktą vietą ir išsaugojo vietą elito divizione. 

2019 m. lapkričio mėn. pranešta, kad klubas pratęsė sutartį iki 2020 m. sezono pabaigos.

2021 m. tapo Sankt Peterburgo „Dinamo“ vyr. treneriu. 2023 m. treniravo kitą Sankt Peterburgo klubą – „Jardo“.

2024 m. sausio mėn. pranešta, kad paskirtas Atom klubo (Novovoronežas) vyr. treneriu.

## Išnašos

## Nuorodos
* Alexandru Curteian
* football-teams.com
* Transfermarkt
* MATCHES played by Moldova
Elektrocheminis ėsdinimas

**Elektrocheminis ėsdinimas** – metalo ar kietmetalio lydinio apdirbimas ėsdinant (chemiškai pašalinant paviršiaus medžiagą). Apdirbimo metu naudojamas elektrolitinis tirpalas, su į jį įmerktais elektrodais – anodu ir katodu. Apdirbamasis metalinis ruošinys prijungiamas prie nuolatinės elektros srovės šaltinio teigiamo poliaus – anodo.  Iš tokios pat medžiagos pagamintas elektrodas, vadinamas katodu, prijungiamas prie nuolatinės srovės šaltinio neigiamo poliaus. Anodas ir katodas turi būti to paties metalo, siekiant sumažinti nepageidaujamą elektrocheminį poveikį ruošiniui. Dėl to paties, būti elektrolito katijonas turi būti tos pačios medžiagos, kaip ir ruošinys.  Įjungus srovės šaltinį, prasideda elektrolizės vyksmas. Anodo metalo medžiaga dėl elektrocheminės sąveikos virsta katijonu, patenkančiu į elektrolitą, tuo pačiu metu vienodas kiekis katijonų yra redukuojamas ant katodo. Atsižvelgiant į naudojamą įtampą ir elektrolito tankį, anode ir katode gali vykti ir kiti sudėtingesni elektrocheminiai reiškiniai, tačiau pagrindiniai vyksmai yra anodo ėsdinimas, anodo medžiagą pernešant į elektrolitą, ir medžiagos nusodinimas ant katodo elektrodo katode.
Andrius Graičiūnas

**Andrius Liucijonas Graičiūnas** (1870 m. spalio 31 d. Panevėžio apskr. Kupiškio vlsč. Pajuodupėje – 1952 m. rugsėjo 9 d. Palatine (Čikagos priemiestis), JAV) – vienas pirmųjų JAV lietuvių gydytojų, bendruomenės veikėjas. 

## Biografija
Baigė Liepojos gimnaziją, mokslus tęsė Kauno kunigu seminarijoje, iš kurios buvo pašalintas. Mokėsi farmacijos, dirbo vienoje iš Maskvos vaistinių. Priklausė *Maskvos lietuvių studentų draugijai*. 1889 m. išvyko į JAV. Dirbo pas fermerius ir anglių kasyklose, o 1894 m. persikėlė į Čikagos 18–tą koloniją, kur įsidarbino tautiečio Ališausko vaistineje. 1900 m. baigė Ilinojaus universiteto Medicinos mokyklą ir įgijo gydytojo licenziją. Vertėsi gydytojo praktika. 

Aktyviai dalyvavo tautiečių bendruomenės veikloje: kartu su Jonu Šliūpu organizavo Lietuvių mokslo draugystę ir buvo išrinktas jos sekretoriumi. Priklausė liberalios krypties Lietuvių susivienijimui Amerikoje, buvo Čikagos 36–osios kuopos steigėju ir pirmininku. Be to, dalyvavo Tėvynės mylėtoju draugijoje, Lietuvių socialistų sąjungoje, Lietuvių etninėje draugijoje, Amerikos lietuvių Rymo katalikų federacijoje ir kt. organizacijų veikloje. Jis įėjo ir į Čikagos lietuvių draugijų sąjungos valdybą. Amerikos lietuvių daktarų draugijos steigejas, 1912 m. dalyvavo jos pirmajame susirinkime.

1901 m. jo vaistinėje sušauktas „Aušros“ draugijos susirinkimas, kuriame gyd. A. L. Graičiūnas buvo išrinktas pirmininku (draugija šelpė mokslo siekusią lietuvių inteligentiją). 1917 m. gydytojo pastangomis Čikagoje buvo įsteigtas Liaudies universitetas „Žinyčia“, kuris nebuvo populiarus ir greitai užsidarė. 1894 m. buvo tarp laikraščio „Naujoji Gadynė“ steigėjų, 1921–1925 m. faktiškai redagavo žurnalą „Gydytojas“. Čikagoje suorganizavo pirmą lietuvišką vaidinimą, dainavo „Birutės“ chore. Palaikė ryšius su tėviškėnais ir rinko lėšas *Liaudies namų* statybai Kupiškyje, įsteigė laisvamanių kapines.

Sūnus Vytautas Andrius Graičiūnas (1898–1952) – vienas žinomiausių pasaulio vadybos mokslo pradininkų, tarpukario Lietuvos vadybos mokslo teoretikas ir praktikas.

## Bibliografija
* Sveikata arba tiesus ir trumpas kelias į sveikatą: pamatinės žinios is anatomijos, fizijologijos ir hygijenos: rankvedis pradinėms mokykloms ir plačiajai liaudžiai žinynas / sutaisė dr. A.L. Graičiunas – Chicago, Ill.: turtas ir spauda „Kataliko“, 1911

## Šaltiniai
* Lietuviai gydytojai Amerikoje XX šimtmetyje 1900–1912 // www.aidai.eu
* Andrius Liucijonas Graičiūnas // www.kupiskiovb.lt
Savitoji galia

**Savitoji galia** (arba **santykinė galia)** – santykinis dydis, leidžiantis tarpusavyje palyginti įvairių rūšių variklius ar kitus judriųjų įrenginių energijos šaltinius. Santykinė galia yra bet kokio variklio ar energijos šaltinio (pvz., akumuliatoriaus, el. kondensatoriaus, branduolinio kuro) darbinė savybė. Ji taip pat naudojama ir kaip visos transporto priemonės darbinė savybė, tik tada priemonės variklio galia yra padalinama iš viso transporto priemonės svorio (arba masės). Tokiu būdu šis dydis tampa nepriklausomas nuo transporto priemonės dydžio. Gamintojai dažnai nurodo santykinės galios didžiausiąją vertę, tačiau tikroji vertė gali skirtis, jei variklis dirba nepilna apkrova. 

Savitoji galia matematiškai išreiškiama kaip galios ir masės santykis: 

 \overline{P}_m={P \over m}. 

SI sistemoje savitosios galios matavimo vienetas yra W/kg. 

## Pavyzdžiai
Įprastinis turbokompresorinis V8 rūšies dyzelinis variklis, sveriantis 380 kg, gali išvystyti 250 kW galią. Tokio variklio savitoji galia yra \overline{P}_m=0,65 kW/kg. 

Didelės savitosios galios įrenginiuose dažnai sutinkamos turbinos. Taip yra dėl jų gebėjimo veikti labai dideliu greičiu. Pavyzdžiui, pagrindiniai erdvėlaivio „Space Shuttle“ leidimo varikliai naudoja turbininius siurblius raketinio kuro sudėtinių medžiagų (suskystinto deguonies ir suskystinto vandenilio) tiekimui į raketinio variklio degimo kamerą. Pavyzdžiui, skysto vandenilio turbininis siurblys dydžiu yra panašus į automobilio variklį (sveria apie 352 kg ir išvysto 53,6 MW galią), todėl jo santykinė galia yra \overline{P}_m=153 kW/kg. 

## Šaltiniai
Santykinė galia

Tiksliųjų mokslų, technikos ir inžinerijos srityse sąvoka **„santykinė galia“** dažniausiai reiškia galios kiekį, tenkantį masės ar erdvės vienetui: 

* Savitoji galia apibūdina įrenginio galios kiekį, tenkantį to įrenginio masės vienetui; 
* Galios tankis apibūdina galią, tenkančią vienetiniam tūriui; 
* Paviršinis galios tankis apibūdina galią, tenkančią vienetiniam paviršiaus plotui; 
* Ilginis galios tankis apibūdina galią, tenkančią vienetiniam ilgiui.
Alphabet

**Alphabet Inc.** – holdingo bendrovė, įsteigta 2015 m. po „Google“ korporacijos struktūros pokyčių. Tai viena vertingiausių kompanijų pasaulyje, kurios rinkos kapitalizacija 2022 sausio mėn. siekė 1 trln. JAV dolerių.

## Bendrovės
Jos vystomų produktų ir paslaugų portfelis apima ne vieną sektorių: „Google“ padalinio verslai apima paieškos sistemos „Google“, vaizdo įrašų platformos „Youtube“, telefonų operacinės sistemos plėtotojos „Android“, debesų kompiuterijos „Google Cloud“ verslus ir kt. 

Kiti padaliniai: autonominių automobilių bendrovė „Waymo“, rizikos kapitalo fondų valdymo įmonės GV (anksčiau „Google Ventures“), „CapitalG“, startuoliai inovatyvių išradimų gyvybės mokslų ir sveikatos sektoriuje „Calico“, „Verily“, kibernetinio saugumo įmonė „Chronicle“ ir kt.

## Išnašos
Shopify

„**Shopify**“ – 2004 m. Kanadoje, Otavoje įkurta bendrovė. kurianti įvairius IT sprendimus elektroninei prekybai.

## Istorija
2015 m. „Shopify“ paskelbė viešą akcijų siūlymą Niujorko ir Toronto biržose. Pritraukė 131 mln. JAV dolerių kapitalo, o jos vertė pakilo iki 1,27 mlrd. JAV dolerių. 2017 m. lietuvių įkurtas paslaugų e. parduotuvėms startuolis „Oberlo“ parduotas už 15 mln. JAV dolerių pastarajai bendrovei.

## Išnašos
Šilalės miesto stadionas

**Šilalės miesto stadionas** (sutr. *Šilalės stadionas*) – įvairios paskirties stadionas su futbolo aikšte Šilalėje, J. Basanavičiaus g. 21. Tribūna talpina 500 sėdimų vietų žiūrovams. Čia vyksta Lietuvos futbolo federacijos Klaipėdos regiono pirmenybės, Lietuvos mažojo futbolo čempionatas, futbolo stovyklos, kiti sporto renginiai. Stadione namų rungtynes žaidžia futbolo sporto klubas FK Šilalė.

## Istorija

Stadionas renovuotas 2014 m. Už 3,9 mln. litų buvo modernizuota stadiono infrastruktūra: pastatytos ir įrengtos persirengimo kabinos, dušai, tualetai, kabinetas treneriams, įrengta 500 vietų žiūrovų tribūna, futbolo aikštelė, bėgimo takai, šuolio į tolį, disko bei kūjo metimo sektoriai. Stadionas taip pat aprūpintas sporto inventoriumi. Po rekonstrukcijos jis atidarytas 2014 m. rugpjūčio 16 d. Šilalės miesto šventės metu.

## Šaltiniai

## Nuorodos
* Sąrašas:Lietuvos futbolo stadionai
* Šilalės miesto stadionas (''futbolinis.lt'')
* Šilalės stadionas žemėlapyje (''wikimapia.org'')
Jonas Navickas

**Jonas Navickas** MIC (1895 m. sausio 2 d. Virbalyje, Vilkaviškio apskritis, Rusijos imperija – 1941 m. rugsėjo 2 d. Vusteryje, JAV) – Romos katalikų kunigas ir marijonų vienuolis JAV, lietuvių literatas ir vertėjas.

## Biografija
Lankė pradinę mokyklą Seinuose, o nuo 1909 m. – Vilkaviškyje. 1911–1911 m. mokėsi Seinų kunigų seminarijoje, vėliau emigravo į JAV.

Stojo mokytis Niujorko vyskupijos kolegijoje, po to – Baltimorės kunigų seminarijoje. Nuo 1919 m. studijavo Fribūro universitete, priklausė studentų draugijai „Lithuania“. 1922 m. studijas baigė daktaro laipsniu. Įšventintas kunigu, pirmąsias Šv.Mišias aukojo Virbalio Šv. arkangelo Mykolo bažnyčioje. Vėliau dirbo misionieriaus darbą JAV, 1926 m. paskirtas Konektikuto valstijoje naujai įkurtos Marianapolio marijonų kolegijos rektoriumi. Kolegijos parke įrengė menišką lietuviško stiliaus Kryžiaus kelią. Nuo 1939 m. JAV marijonų provincijolas.

Aktyviai bendradarbiavo amerikiečių ir lietuvių spaudoje, rašė į „Šaltinėlį“, „Draugą“, „Ateitį“, „Šaltinį“, „Lietuvą“, „Viltį“, „Moksleivį“, „Darbininką“, „Tautos rytojų“, „Pažangą“, „Studentų žodį“, „Draugiją“, „Tiesos kelią“ ir kt. Naudojo slapyvardžius *Pleikys*, *J. Vienuolis*, *J. Piktupelis*. Išvertė  J. Berthier „Mūsų tikėjimas“ (1919 m.), „Šv. Novena“ (1932 m.), A. Coughland „Pranašystė“ (1937 m.), „Du vainikai“ (1938 m.), K. K. Romanov „Žydų karalius“ (1938 m.), „Byla kunigo su saliūninku arba išloštas doleris“ (1938 m.).

## Atminimo įamžinimas
* Kun. Jono Navicko kapas Tomsone yra vienas didžiausių Amerikos lietuvių kapų–memorialų.

## Šaltiniai
* Navickas Jonas // etnografija.vilkaviskis.lt
* K.Pakštas. ''A.A. kun. dr. Joną Navicką amžinatvėn palydint''// Draugas Nr. 208, 1941 m. rugsėjo 6 d. 
* Augustinas Žemaitis. ''Putnamas – Lietuva už Lietuvos ribų''
Abudžos nacionalinė mečetė

**Abudžos nacionalinė mečetė** () arba ***Nigerijos nacionalinė mečetė*** – svarbiausia, nacionalinė Nigerijos mečetė, esanti šalies sostinėje Abudžoje, Nepriklausomybės prospekte. Pastatyta 1984 m. Pastatas turi 2 kupolus, 4 minaretus. Be maldų salės, mečetėje įrengta biblioteka, konferencijų salė, islamo centras, mečetės imamo ir muedzino gyvenamosios patalpos. Į mečetę įleidžiami ir nemusulmonai (išskyrus pamaldų metą).


Underside of the dome of Abuja National Mosque.jpg|Mečetės kupolas
Inside the Abuja National Mosque.jpg|Maldų salė
Main entrance to the Abuja National Mosque.jpg|Įėjimas
Bijotų ąžuolas

**Bijotų ąžuolas** – išskirtinis, 4,65 m kamieno apimties ąžuolas, įrašytas Šilalės rajono savivaldybės saugomų gamtos paveldo objektų sąraše. Jis auga Bijotų kaimo šiauriniame pakraštyje, prie kelio , 100 m į vakarus nuo Poškakaimio tvenkinio pakrantės, 1,2 km į pietus nuo magistralės .

Paminklinį medį pirmą kartą paskelbė saugomu Šilalės rajono Liaudies deputatų tarybos vykdomasis komitetas 1989 m. gegužės 24 d.

## Istorija

Bijotai ir apylinkės nuo seno garsėja ąžuolais. Žemaitijoje iki šiol gyvuoja graži tradicija – dovanoti Bijotų ąžuolų giles. Žmonės tiki, kad jose slypi per šimtmečius sukaupta regiono ir visos Lietuvos dvasinė stiprybė. Šiam tikėjimui pradžią davė kitas Bijotuose augęs ąžuolas, kuomet 1812 m. žemaičių ir lietuvių rašytojas Dionizas Poška jo išskobtame kamiene –  „Baublyje“ – įkūrė senienų muziejų.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis –  4,65 m
* Aukštis – 24,0 m:
	
## Šaltiniai
San Bernardas

**San Bernardas** () – miestas vidurio Čilėje, Santjago aglomeracijoje, į pietus nuo Santjago centro. Maipo provincijos administracinis centras. Per miestą eina Santjago–Talkos geležinkelis, Panamerikos plentas. San Bernardą aptarnauja Santjago maršrutinių autobusų tinklas. Vystoma chemijos, tekstilės pramonė, metalurgija, mašinų gamyba. Apylinkėse (dirbtinai drėkinamuose laukuose) auginami javai, vaismedžiai, vynuogės, tabakas, veisiami galvijai.

San Bernardas vadinamas Čilės folkloro sostine. Čia vyksta kasmetiniai folkloro festivaliai, kuriuose pristatomi įvairių Čilės sričių tradiciniai šokiai ir muzika.

## Istorija
Vietovė gyvenama nuo senų laikų. Apylinkėse aptiktas statinys, vadinamas *Huaca de Chena*. Tai inkų laikų huaka – šventvietė. San Bernardas įkurtas 1821 m., plėtojant žemdirbystės plotus aplink Santjagą ir Maipu upės slėnyje kasant drėkinimo sistemą. 1868 m. gavo miesto statusą. XIX a. pab. – XX a. pr. San Bernardas plėtojosi kaip Santjago aristokratų poilsiavietė.

## Šaltiniai
Šahada

**Šahada** ( – 'liudijimas') – musulmonų tikėjimo išpažinimas. Tai vienas iš 5 islamo stulpų, kuriuo liudijama Dievo vienybė (tauhidas) ir Mahometo pranašiškos pasiuntinystės viršenybė. Dar vadinamas kalima (žodžiu).

Šahados tekstas toks:
: 
: *lā ʾilāha ʾillā -llāh*
: „Nėra kito dievo, išskyrus Dievą“

: 
: *muḥammadur rasūlu -llāh*
: „Mahometas yra Dievo pasiuntinys“

Šahada pabrėžiama vienatinio Dievo viršenybė prieš bet kokias daugybines dievybes (*ilah*). Tai pagrindinis musulmonų tikėjimo išpažinimas, tėvo perduodamas naujagimiui, taip pat tariamas į ausį mirštančiajam. Atsiverčiantis kitatikis turi viešai ištarti šahadą. Šahada įtraukta į kasdienį viešą kvietimą melstis (azaną), ją sukalbėti patariama baigus maldą (salatą, rakatą), jos kartojimu (ypač, pirmosios dalies) neretai paremtas zikras. Šahadą ant savo vėliavų dažnai vaizduoja islamistiniai judėjimai ir organizacijos.

Korane tiksliai pateiktos šahados nėra, tačiau dalimis apreikšta 47, 48, 19 ir 29 surose.


Vaizdas:Sahadah-Topkapi-Palace.jpg|Šahada ties Topkapi rūmų (Stambulas) įėjimu
Vaizdas:Flag of the Taliban.svg|Šahada Talibano vėliavoje
Vaizdas:Flag of Afghanistan (2013–2021).svg|Šahada Afganistano vėliavoje
Vaizdas:Flag of Saudi Arabia.svg|Saudo Arabijos vėliava su šahada


## Išnašos
Adam Afzelius

**Adam Afzelius** (1750 m. spalio 8 d. – 1837 m. sausio 20 d.) – švedų botanikas, vienas iš „Linėjaus apaštalų“.

## Biografija
Gimė 1750 m. Larvo kaimelyje, Vestra Jotalande, Švedijoje. 1777 m. Upsalos universitete buvo paskirtas rytų kalbų mokytoju, o 1785 m. botanikos demonstratoriumi. 1793 m. buvo išrinktas Karališkosios Švedijos mokslų akademijos nariu. 1800 m. tapo Vokietijos gamtos mokslų akademijos „Leopoldina“ nariu.

1792–96 m. dalyvavo dvejose Siera Leonės kompanijos organizuotose kelionėse į Vakarų Afriką. Jis tyrinėjo regiono geografiją, klimatą ir gamtos išteklius, taip pat rinko augalų pavyzdžius, kuriuos vėliau įsigijo Upsalos universitetas.

1797–98 m. buvo Švedijos ambasados ​​sekretorius Londone, 1798 m. balandžio 19 d. buvo išrinktas Karališkosios draugijos nariu. Grįžęs į Švediją, jis tęsė botanikos demonstratoriaus darbą Upsaloje, 1802 m. išrinktas „*Zoophytolithiska sällskapet*“ (vėliau vadinamas „*Linnéska institutet*“) prezidentu. 1812 m. tapo *[[materia medica]]* profesoriumi Upsalos universitete. Mirė Upsaloje 1837 m. Parašė daug botanikos veikalų, 1823 m. išleido Karlo Linėjaus autobiografiją.

## Atminimo įamžinimas
Jo garbei pavadinta augalų gentis afzelija (*Afzelia*), 1857 m. Heinrich Wilhelm Schott po jo mirties jo garbei pavadino vandeninį anubiją (*Anubias afzelii*).

Standartinis autoriaus trumpinys **Afzel.** yra naudojamas nurodyti šį asmenį kaip autorių, cituojant lotynišką binomą.

## Veikalai
* *De vegetabilibus svecanis observationes et experimenta*, 1785 m.
* *The botanical history of Trifolium alpestre, medium, and pretense*, Londonas : *Benjamin White and Son*, 1791 m.
* *Observations on the genus Pausus, and description of a new species*, Londonas : *Benjamin White and Son*, 1798 m.
* *Genera Plantarum Guineensium*, 1804 m.
* *Remedia guineensia quorum collectionem quintam*, 1813–17 m. (vienas iš daugelio autorių).
* *Stirpium in Guinea medicinalium species novæ*, 1818 m.
* *Reliquiae Afzelianae : sistentes icones fungorum quos in Guinea collegit et in aere incisas excudi*; *curavit* Adamus Afzelius. *interpretatur* Elias Magnus Fries 1860 m.
* *Adam Afzelius Sierra Leone Journal 1795-1796* (vertimas į anglų kalbą , 1967 m.; *Alexander Peter Kup*; *Carl Gösta Widstrand*).

## Šaltiniai
Azanas

**Azanas** () – musulmoniškas kvietimas maldon, skelbiamas iš mečetės penkis kartus per dieną. Už azano atlikimą atsakingas muedzinas (jį atlieka 2-4 kartus).

Azaną sudaro kelios formulės, kurios pas sunitus ir šiitus kiek skiriasi. Visų musulmonų azaną sudaro 7 formulės:
*  (*[[Alach akbar|Allāhu ʾakbar]]*) – Dievas yra didis
*  (*[[šahada|ʾašhadu ʾan lā ʾilāha ʾillā Llāh]]*) – liudiju, kad nėra kito dievo, išskyrus Alachą
*  (*ʾašhadu ʾanna Muḥammadan rasūlu Llāh*) – liudiju, kad Mahometas yra Alacho pasiuntinys
*  (*Ḥayya ʿalā ṣ-ṣalāh*) – eikite melstis
*  (*Ḥayya ʿalā l-falāḥ*) – ieškokite išsigelbėjimo
*  (*Allāhu ʾakbar*) – Dievas yra didis
*  (*Lā ʾilāha ʾillā Llāh*) – nėra kito dievo, išskyrus Alachą

Sunitai prieš rytinę maldą dar prideda formulę  (*aṣ-Ṣalātu kḫayrun mina n-naum*) – „malda geriau už miegą“. Tuo tarpu šiitai visų azanų metu prideda eilutę  (*ʾašhadu ʾanna ʿaliyyan walī Llāh*) – „liudiju, kad Ali yra Dievo bičiulis“. Tiesa, skirtingos šiitų atšakos būtinybę atlikti šią eilutę traktuoja savaip.

Girdėdami azaną musulmonai atlieką dua – tyliai meldžiasi paskui muedziną. Azano atlikimo melodika ir melizmatika priklauso nuo regioninių tradicijų, švenčių. Pirmasis atlikimas būna paprastas, o kartojant ornamentuojamas melizmomis.

## Šaltiniai
Barzachas

**Barzachas** ( „riba, atsiskyrimas, kliūtis, sąsmauka“) – islamo sąvoka, reiškianti ribą tarp pasaulių, kurią peržengia mirusysis. Tai riba tarp daiktiškojo ir dvasinio pasaulių, nors barzacho interpretacijos skirtingose tradicijose skiriasi.

Korane barzachas minimas 3 kartus: vienoje vietoje tai būva, kai mirusysis yra išlaisvintas nuo savo kūno ir turi apmąstyti savo poelgius (panašu į krikščionių skaistyklą). Kitus du kartus barzachas minimas kaip riba tarp gėlo ir sūraus vandens.

Daugiausia dėmesio barzacho sąvokai yra skyrę sufijai: Ibn al Arabijus barzachą aprašo kaip sąsmauką – tarpinę būvą tarp šio ir ano pasaulių, į kurią žmogus gali patekti ne tik po mirties, bet ir sapnuose ar pasinėręs į apmąstymus. Tai sąryšio tarp kūno ir sielos vieta. Barzachas bendrai gali reikšti atskyros ir sanglaudos vietą tarp dviejų hierarchinių porų – Dieviškosios Esmės ir smulkmenų, paslėpties pasaulio ir apreikšties pasaulio ir pan. Sufizme barzachas visų pirma suvokiamas kaip riba tarp daiktiško, išreikštojo pasaulio ir noetinio idėjų pasaulio. Pro barzachą tarp šių pasaulių įmanoma judėti.

## Taip pat skaitykite

* Barzakh

## Šaltiniai
Herlingemas

**Herlingemas** () – miestas Argentinoje, Buenos Airių provincijoje, Didžiųjų Buenos Airių aglomeracijoje, 20 km į vakarus nuo Buenos Airių centro. Partido centras. Yra geležinkelio stotis, miestą aptarnauja Buenos Airių maršrutiniai autobusai. Veikia 2015 m. įkurtas Herlingemo universitetas.

Veikia 3 regbio klubai („Curupaytí“, „Hurling Club“ ir „El Retiro“).

## Istorija
Gyvenvietė ėmė kurtis apie 1888 m. airių imigrantų įkurtą herlingo klubą „Hurling Club“ (iš čia ir pavadinimas). Čia kūrėsi daug imigrantų iš britų salų.

1995 m. Herlingemas tapo partido centru (šis buvo atskirtas nuo Morono partido).

## Šaltiniai
Visi pasaulio pinigai (filmas)

**Visi pasaulio pinigai** () – 2017 m. režisierius Ridley Scott sukurtas filmas pagal John Pearson knygą „Painfully Rich: The Outrageous Fortunes and Misfortunes of the Heirs of J. Paul Getty“ ir 1973 m. įvykusią istoriją, kuomet buvo pagrobtas vieno turtingiausių pasaulio žmonių J. P. Getty anūkas.

## Pagrindiniai aktoriai
: *Aktorius – vaidmuo*
* Michelle Williams – Geilė Haris
* Christopher Plummer – J. Polas Getis
* Mark Wahlberg – Flečeris Čeisas
* Charlie Plummer – J. Polas Getis III
* Andrew Buchan – J. Polas Getis II
* Romain Duris 
* Timothy Hutton
* Marco Leonardi

## Siužetas

1973 m. Romoje pagrobiamas 16-metis J. Polas Getis III – turtingiausio pasaulio žmogaus ir naftos magnatos J. Polo Gečio anūkas. Nusikaltėliai pareikalauja 17 milijonų dolerių išpirkos, tačiau reikalai klostosi neprognozuojamai: senelis Getis yra didelis šykštuolis ir neketina mokėti išpirkos. Be to, jo sūnaus santuoka senokai iširusi ir anūkas gyvena su motina Geile Haris, kuri neturi tokios pinigų sumos. Getis pasiunčia Flečerį Čeisą, kad šis sureguliuotų išpirkos klausimą kuo mažesnei sumai.

Kol vyksta nelengvos derybos, Flečeris sugeba išaiškinti pagrobėjus, tačiau šie spėja perkelti kalinį į kitą vietą, o vėliau parduoti jį nusikaltėlių grupuotei 'Ndrangheta, su kuria derėtis tampa dar sunkiau. Net ir tada, kai atsiunčiama nupjauna Gečio III ausis, senelis sutinka išpirkai skirti tik 1 milijoną, todėl Flečeris turi padaryti viską, kad pagrobėjai sutiktų sumažinti reikalaujamą sumą.

## Pagrindiniai apdovanojimai
* Oskaras (nominacija) – geiausias antrojo plano aktorius (C. Plummer)
* Auksinis gaublys (nominacija) – geriausia aktorė (M. Williams), geriausias režisierius (R. Scott)
* BAFTA (nominacija) – geiausias antrojo plano aktorius (C. Plummer)
Muedzinas

**Muedzinas** (, ) – asmuo, mečetėje šaukiantis tikinčiuosius maldai (atliekantis azaną). Šaukiama 5 kartus per parą, nes musulmonų maldą sudaro 5 dalys, pirmoji atliekama prieš aušrą, kitos – tuoj po vidudienio, vakare, prieš saulėlydį ir naktį. Muedzinas yra svarbus musulmonų bendruomenės narys – nuo jo priklauso tikslus pamaldų tvarkaraštis.

Muedzinu parenkamas garbingas bendruomenės narys. Tai gali būti tik vyras, rituališkai švarus (guslis), psichiškai sveikas žmogus. Turi pasižymėti garsiu, melodingu balsu. Istoriškai, dažnai šis darbas buvo patikimas neregiui. Muedzinas nėra dvasininkas, tačiau mažose mečetėse imamas gali atlikti ir muedzino darbą.

Pradžioje (maždaug iki VIII a. vid.) muedzinas vaikščiodavo po gatves ir namus, kviesdamas musulmonus maldon, vėliau tam tikslui pradėti statyti minaretai. Laikoma, kad Pranašas Mahometas, turėjo 2 muedzinus (pirmasis buvo Bilalis ibn Rabahas), todėl laikoma garbe, kad mečetė irgi turėtų 2 muedzinus.

Nuo XX a. pab. muedzinus daug kur pakeitė azanas, leidžiamas iš garso įrašo.

## Šaltiniai
Jan Schmid

**Jan Schmid** (g. 1983 m. lapkričio 24 d. Trondheime)  – norvegų šiaurės dvikovės sportininkas. Daugkartinis  pasaulio čempionatų prizininkas. 

2018 m. žiemos olimpinėse žaidynėse laimėjo savo pirmąjį olimpinį medalį - sidabrą komandinėje rungtyje.

## Nuorodos
* FIS svetainėje
Eric Frenzel

**Erikas Frencelis** (g. 1988 m. lapkričio 21 d. Anaberge-Būchholce) – vokiečių šiaurės dvikovės sportininkas. Daugkartinis olimpinis ir pasaulio čempionas. Penkių pasaulio taurių nugalėtojas.

2018 m. žiemos olimpinių žaidynių Vokietijos vėliavnešys atidarymo ceremonijoje.

## Rezultatai

### Pasaulio taurė

## Nuorodos
* FIS svetainėje (anglų k.)
Johannes Høsflot Klæbo

**Johannes Høsflot Klæbo** (g. 1996 m. spalio 22 d. Osle)  – norvegų slidinėjimo kroso sportininkas, kuris specializuojasi sprinto rungtyse. Daugkartinis olimpinis čempionas.

Savo debiutinėse 2018 m. žiemos olimpinėse žaidynėse norvegas pelnė trys aukso medalius.

2018 ir 2019 m. pasaulio taurės bendrosios įskaitos nugalėtojas.

## Nuorodos
* FIS svetainėje
Pau Morer

**Pau Morer Vicente** (; g. 1995 m. spalio 10 d.) – Ispanijos futbolininkas, saugas.

## Karjera
Žaidėjas rungtyniavo gimtinėje, o 2015–2018 m. priklausė Sandefjord Fotball (Norvegija). 

### Vilniaus „Žalgiris“
2019 m. vasario mėnesį pasirašė sutartį su Vilniaus „Žalgiriu“.

2019 m. vasario 24 d. oficialiai debiutavo klube Supertaurės rungtynėse prieš „Sūduvą“. Marijampoliečiai nugalėjo varžovus rezultatu 2-0 ir iškovojo trofėjų.

2019 m. kovo 3 d. debiutavo A lygos rungtynėse prieš FK Palanga. Pau Moreris pelnė įvartį ir rezultatas tapo 2-1, o žalgiriečiai sutriuškino palangiškius rezultatu 5-1.

Pirmaisiais mėnesiais ispanas buvo vienas iš „Žalgirio“ lyderių, tačiau antroje sezono pusėje prarado vietą startinėje sudėtyje. 2019 m. A lygoje sužaidė 24 rungtynes, per kurias įmušė septynis įvarčius ir atliko aštuonis rezultatyvius perdavimus. Kartą buvo išrinktas geriausiu A lygos mėnesio futbolininku. 2019 m. lapkričio 30 d. pranešta, kad su žaidėju sutartis nebus pratęsta.

Vėlesniais metais rungtyniavo Terrassa FC, CF Lloret, UE Sant Andreu, FC L'Escala, UE Tona.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; Su FK Žalgiris
*  **Antroji vieta A lygoje (1):** 2019 m.

*  **Supertaurės finalininkas**: 2019 m.

## Išnašos

## Nuorodos
* alyga.lt svetainė
* fkzalgiris.lt svetainė
* SOCCERWAY
* Transfermarkt
* lietuvosfutbolas.lt